Nova Kirko (Amsterdam)

La Nova Kirko (en la Nederlandana: Nieuwe Kerk, pron.: niwe-kerk) esas kirko en Amsterdam. La kirko jacas an la Dam (placo), numero 12, apud la Palaco sur la Dam. Inter la kirko e palaco trovesas la Mozes en Aäron-strado. Ol konstruktesis ye la komenco di la 15ma yarcento. Brulo ye la 11ma di januaro 1645 destruktis la tekto ed omna to quo trovesis en la kirko. La kirko rikonstruktesis e riapartesis la 10ma di mayo 1648. Depos la restauro en 1980 la Nova Kirko havas kulturala destino, en ol prizentesas grand expozuri pri kulturi, sociala temi e religii di altra landi. La Nova Kirko esis katolika kirko, pos la Chanjo (1578) ol divenis protestanta kirko.